שאלה: אאני לא מקובלת בחברה- לא מתיחסים אלי בכלל!: אני בבני עקיבא ואני מרגישה שהשבט שלי לא מקבל אותי הם לא מדברים איתי אני צריכה להידחף כדי שידברו איתי הבנים בכלל לא שמים עלי אם אני אומרת משהו אנשים לפעמים אפילו לא מסתכלים עלי ופשוט ממשיכים בשיחה ואני לא יודעת מה לעשות כי הם גורמים לי להרגיש שאני לא חלק מהם ואני בשבט מאז נבטים אבל לעומת זאת אנשים שרק עכשיו הצטרפו מתקבלים ואני נשארת בחוץ אני מרגישה שאם אני מצטרפת לשיחה לא ירצו לשמוע את מה שיש לי להגיד ואני פשוט שונאת אותם ני לא יודעת איך לא לשנוא אותם עכשיו זה לא כאילו פתאום זה יכול להשתנות זה ככה כבר שנים וגם אנחנו הרבה ילדים בשבט אז הם לא חייבים לקבל יש לי את השתי חברות שלי וזהו כל פעם שאני מגיעה לבני עקיבא אני נפגעת מחדש וזה לא שאני לא מנסה אני מנסה ממש אבל אנשים לא רוצים לקבל אותי ואמרו לי אולי תנסי לעשות כל יוזמות ואז ישימו לב אליך אבל אני לא הולכת עכשיו ליזום התנדבות עם אנשים שלא נח לי איתם ושאני לא יכולה להיות אני עצמי וגם אני מפחדת שבגלל שאני לא מהמקובלות בשבט אף אחד פשוט לא יבוא אז יש לי שתי שאלות א)איך אני יכולה לנסות שלא לשנוא אותם כי ממש חשוב לי אהבת ישראל? ב)אם אתה יכול אולי להגיד מה אני יכולה לעשות כדי שיקבלו אותי?
תשובה: לך את מתארת מצב מאד מאד לא נעים, שאם נסכם אותו בארבע מילים - את נמצאת בשולי החברה. זה תחושה מאד מאד קשה, מאד מאד משפילה, שודאי גורמת לחוסר בטחון עצמי ולעוד הרבה דברים שליליים למרבה הצער, המצב הזה הוא יחסית שכיח. כמעט בכל חברה יש אנשים שנמצאים ב שוליים שלה. שהם שותקים כל הזמן, כי אף אחד לא נתן להם לדבר. הם מסכימים לכל דבר, כי אף אחד לא שואל את דעתם וכן הלאה. האם זה נובע מהרוע של האנשים בחברה? כן ולא. זה ברור שהחברה יכולה וצריכה להיות יותר קשובה, יותר אכפתית, עם הרבה יותר תשומת לב, אבל בסופו של דבר לא מדובר ברוע. קשה לי להאמין שהילדים בשבט רואים שאת מנסה להגיד משהו, ו דוקא  הם לא מקשיבים. פשוט, כך הם התרגלו שאת נמצאת בשוליים וזהו. נדמה לי, שאין הסברים ברורים איזה אנשים נמצאים בשולי החברה ואיזה לא. יש לא מעט מקרים, שמי שהיתה בשולי החברה בבית ספר אחד, עברה בית ספר והיא נמצאת פתאום במרכז החברה, וכן להיפך. זה תלוי בהרבה מאד דברים. תארת את המצב בשבט, אבל לא תארת מה המצב בכיתה שלך. אם טוב לך בכיתה שלך, ואת מרגישה חלק ממנה,  שווה  לך להסתכל אלו בנות בכיתה שלך נמצאות בשוליים ואף אחד לא מתיחס אליהן. כעת, אנסה להתיחס לשאלות ששאלת. לגבי השנאה - כמו שכתבתי, אמנם ההתנהגות מאד מאד לא יפה, אבל היא נובעת בעיקר מחוסר תשומת לב. קרוב לודאי, שאם היית מספרת כמה את נפגעת מההתנהגות הזו, הם היו מרגישים רע עם עצמם והיו מבקשים את סליחתך מכל הלב. לגבי מה את יכולה לעשות כדי שיקבלו אותך - קשה לענות על השאלה הזו מבלי להכיר יותר מקרוב את הקשרים שבתוך השבט. יחד עם זה, אני רוצה לכתוב שתי אפשרויות בקשר לזה אפשרות אחת, בהחלט יכול להיות שאת לא יכולה לעשות דבר, ובשבט הזה, מרוב השנים שאת נמצאת  בצד  זה באמת לא יכול להשתנות. האם זה סיבה להתיאש? ממש לא. מה שכדאי לעשות, זה לנסות למצוא מקום אחר לגמרי עם אנשים חדשים, בנות שלא מכירות אותך, ושם  להתחיל מחדש. זה יכול להיות מקום התנדבות חדש, זה יכול להיות סניף של תנועת נוער אחרת אם קיים באזור וכן הלאה. אפשרות שניה, לא לנסות להתחבר בבת אחת לכל הבנות, אלא לחשוב (אולי ביחד עם החברות שלך) על מישהי נוספת, שאתם חושבים שיש סיכוי להתחבר אליה. אפשר לנסות להזמין אותה לערב פיצה ביחד? אולי להתענין בשלומה ולדאוג לה אם היא צריכה משהו. אולי פשוט לקנות לה מתנת יום הולדת. משהו נחמד שיתקבל בצורה טובה, וכך לקנות חברה נוספת. אם תעשי את התהליך הזה עם עוד שתים-שלש בנות, יש סיכוי טוב שמאזן הכוחות ישתנה מעט  לטובתך. ברכה והצלחה טוביה tsbias1 gmail.com